**NATEČAJ MOJ, TVOJ, NAŠ PLANET: GOZD**

**Ali veš, da drevesa govorijo? Da, natanko to počnejo. Govorijo med sabo in
govorijo s tabo, če jih poslušaš.** *(*Indijanec Tatanga Mani Stoney*)*

****

**21.3.** je **svetovni dan Gozdov**. Osrednja tema letošnjega natečaja je **GOZD**. Natečaj bo potekal **od 21.3.2021 do 22.4.2021**. Zadnji dan za oddajo izdelkov je na **svetovni dan Zemlje 22.4.2021**. Podelitev nagrad, pa na **svetovni dan biotske raznovrstnosti 22.5.2021.**

Natečaj je mogoče vključiti in izpeljati v okviru pouka. Predmeti, pri katerih se natečaj lahko vključi v pouk so: spoznavanje okolja, glasbena umetnost, likovna umetnost, naravoslovje, biologija, domovinska in državljanska kultura in etika ter geografija.

Cilji:

* Razvijanje kompetenc podjetnosti pri učencih: odkrivanje priložnosti, ustvarjalnost, etično in trajnostno mišljenje, sodelovanje in izkustveno učenje.
* Pri učencih spodbujanje zavedanja o pomembnosti gozdov.

**Natečaj poteka v treh starostnih kategorijah:**

* 1.-3. razred
* 4.-6. razred
* 7.-8-razred

V vseh kategorijah, lahko izdelek pripravi en učenec ali skupina največ treh učencev.

**V vseh starostnih kategorijah lahko sodelujete na različnih področjih:**

1. **Risanje ali slikanje** Kakšen naj bi bil domišljijski gozd, slike rastlin, živali.
2. **Glasba v naravi** Predstavitev oglašanja živali v gozdu (npr.:petje ptic,…) s sporočilom (katera ptica se kako oglaša), žuborenje potoka,…
3. **Fotografija ali film** Sajenje dreves ali rastlin s sporočilom, slikanje posameznih vrst dreves s sporočilom,…
4. **Izdelek (kip,…)** Izdelki iz naravnih materialov, slike, maketa, Land art (delo iz naravnih materialov, ki kasneje postane del narave), mandale, mobille,..

**KRITERIJI pri ocenjevanju izdelka so:**

* **USTREZNOST IZDELKA S TEMO NATEČAJA:** Izdelek je osredotočen na zadano temo.
* **IZVIRNOST IZDELKA:** Izdelek je izviren in izkazuje lastno mišljenje in domišljijo.
* **ESTETSKI VTIS IZDELKA:** Izdelek je izdelan skrbno, natančno, estetsko.
* **SPOROČILNOST IZDELKA:** Izdelek je učinkovit, prodoren in poučen.

Izdelke bo pregledala strokovna komisija.

Fotografije izdelkov ali posnetke lahko pošljete na e-naslov: dodic.andreja@guest.arnes.si, naložite v spletno učilnico na povezavi: <https://ucilnice.arnes.si/course/view.php?id=48793>, kamor vstopate z AAI prijavo in geslom, ki ga dobite, pri vodji projekta POGUM na vaši šoli ali pošljete po pošti na: Osnovna šola Tabor Logatec, Tržaška c. 150, 1370 Logatec s pripisom: za Natečaj MOJ, TVOJ, NAŠ PLANET.

**Vsi poslani izdelki morajo imeti navedenega avtorja, razred ki ga učenec obiskuje in mentorja.**

Natečaj so pripravile učenke OŠ Tabor Logatec: Sejla Lulić, Rosvita Pivk in Neti Lapajne v sodelovanju z učiteljicama go. Natašo Černić in Aleksandru Krma, pod mentorstvom Andreje Dodič v sklopu projekta POGUM. Likovni izdelek je prispevala učenka Rebeka Zajec.

Andreja Dodič,

Vodja projekta POGUM